गुल्मी, भदौ १८ । नेपाल टेलिकम गुल्मीको निर्माणधिन नयाँ भवन खन्ने क्रममा हिजो फेला परेका ८ वटा सकेट बम भैरहवाबाट आएको नेपाली सेनाको बम डिस्पोजल टोलिले तम्घास नजिकै ह्वाक्नी छहरा भन्ने स्थानमा लगेर निष्कृय गरेको छ । उक्त बम नयाँ भवन निर्माणको लागी जग्गा सम्याउने क्रममा फेला परेको जिल्ला प्रहरी कार्यालय गुल्मीले जनाएको छ । खिया लागेको अवस्थामा ८ ओटा सकेट वम फेला परेका थिए । त्यो स्थानमा अन्य पनि हुन सक्ने भन्दै कामदारहरुमा त्रास फैलिएर यतिबेला काम समेत अबरुद्ध बनेको छ ।